stanford-oval/wikipedia huggingface dataset:
เซอร์ไวเวอร์ ปาเลา

| --- | --- |
เซอร์ไวเวอร์ ปาเลา
สถานที่: เกาะคอรอร์ ประเทศปาเลา กลุ่มสหภาพไมโครนีเซีย
ออกอากาศ: 17 กุมภาพันธ์ พ.ศ. 2548   – 15 พฤษภาคม พ.ศ. 2548
การถ่ายทำ: 27 ตุลาคม พ.ศ. 2547   – 4 ธันวาคม พ.ศ. 2547
ผู้ชนะ: ทอม เวสต์แมน
จำนวนตอน: 14
จำนวนวัน: 39
จำนวนคน: 20
เผ่า:   อูลอง     คอรอร์
ลำดับฤดูกาล
ก่อนหน้า: เซอร์ไวเวอร์ วานูอาตู
ถัดไป: เซอร์ไวเวอร์ กัวเตมาลา
เซอร์ไวเวอร์ ปาเลา (อังกฤษ: Survivor: Palau) เป็นฤดูกาลที่ 10 ของรายการเรียลลิตี้โชว์เซอร์ไวเวอร์ ถ่ายทำบน เกาะคอรอร์ ประเทศปาเลา บริเวณทะเลฟิลิปปินส์ เกาะนี้มีความเกี่ยวข้องกับเหตุการณ์หนึ่งที่สำคัญมากในประวัติศาสตร์โลก คือ สงครามโลกครั้งที่ 2 ซากเครื่องบินรบ รถถัง เรือรบต่างๆ ยังคงมีให้เห็นอยู่บนเกาะนี้ หัวข้อหลักของฤดูกาลนี้ มุ่งเน้นไปที่ทุกสิ่งทุกอย่างที่เกี่ยวข้องกับสงครามโลกครั้งที่ 2 ไม่ว่าจะเป็นสภาเผ่าที่จัดขึ้นกลางป่าที่แวดล้อมไปด้วยซากรถถัง คบเพลิงของผู้เข้าแข่งขันทำมาจากกระป๋องเหล็กขึ้นสนิม ถังรวมผลโหวตที่คล้ายกล่องเก็บอุปกรณ์ในกองทัพ ไปจนถึง การแข่งขันต่างๆในฤดูกาลนี้จะมีความเกี่ยวข้องกับสงครามโลกครั้งที่ 2 ทั้งสิ้น ผู้เข้าแข่งขันมีจำนวนทั้งสิ้น 20 คนถือว่ามากที่สุดในประวัติศาสตร์เซอร์ไวเวอร์ แต่มีเพียง 18 คนเท่านั้นที่จะมีเผ่าอีก 2 คนจะถูกส่งกลับบ้านทันทีในฐานะที่ไม่ได้รับเลือกจากเผ่าใดๆ เลยและในฤดูกาลนี้มีเผ่าน้อยที่สุดในบรรดาทุกฤดูกาลของเซอร์ไวเวอร์ เพราะว่าในการแข่งขันอีกเผ่าสามารถชนะการแข่งขันสิทธิ์คุ้มกันได้ทุกครั้งและทำให้อีกเผ่าต้องโหวตสมาชิกออกจนหมด จึงทำให้ฤดูกาลนี้ไม่มีการรวมเผ่าภายใต้ชื่อใหม่ แต่มีการยืนยันจากทีมงานมาว่าผ้าบัฟฟ์ของเผ่ารวมนั้น คือ สีเขียวแบบทหาร แต่ก็ไม่ได้มีการนำออกใช้
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 18 กุมภาพันธ์ พ.ศ. 2548 เวลา 14:00 น. ตามเวลาประเทศไทย
รายละเอียดของฤดูกาล

เผ่า :
ตุ๊กตาสิทธิคุ้มกัน : ไม้แกะสลักรูปลิง
สร้อยสิทธิคุ้มกัน : สร้อยทำจากขากรรไกรปลาฉลาม
คบเพลิง : กระป๋องเหล็กขึ้นสนิมต่อด้าม พร้อมป้ายชื่อโลหะสำหรับทหารของผู้เข้าแข่งขัน
อุปกรณ์ดับไฟ : โลหะรูปครึ่งวงกลมขึ้นสนิม
สถาเผ่า : จัดกลางป่าทึบ แวดล้อมด้วยซากรถถังและเครื่องบินมากมาย
ผู้เข้าแข่งขัน

| ผู้เข้าแข่งขัน | เผ่าเริ่มแรก | เผ่ารวม | ตำแหน่ง | รวมโหวต |
| --- | --- | --- | --- | --- |
| โจนาธาน ลิบบี้ | ไม่มีเผ่า |  | ไม่ได้รับเลือกจากเผ่า (คอรอร์) - วันที่ 2 | 0 |
| แวนด้า อาร์ เชิร์ก | ไม่มีเผ่า |  | ไม่ได้รับเลือกจากเผ่า (อูลอง) - วันที่ 2 | 0 |
| โจแลนด้า โจนส์ | อูลอง |  | ถูกโหวตออกคนที่ 1 - วันที่ 3 | 6 |
| แอชลี่ อาชบี้ | อูลอง |  | ถูกโหวตออกคนที่ 2 - วันที่ 6 | 6 |
| เจฟ วิลสัน | อูลอง |  | ถูกโหวตออกคนที่ 3 - วันที่ 8 | 5 |
| คิม มูลเลน | อูลอง |  | ถูกโหวตออกคนที่ 4 - วันที่ 11 | 8 |
| วิลลาร์ด สมิธ | คอรอร์ |  | ถูกโหวตออกคนที่ 5 - วันที่ 12 | 8 |
| แองจี้ จาคัสซ์ | อูลอง |  | ถูกโหวตออกคนที่ 6 - วันที่ 12 | 8 |
| เจมส์ มิลเลอร์ | อูลอง |  | ถูกโหวตออกคนที่ 7 - วันที่ 15 | 5 |
| เอบเบรเฮม ราห์มัน | อูลอง |  | ถูกโหวตออกคนที่ 8 - วันที่ 18 | 4 |
| บ๊อบบี้ โจน ดริงคาร์ด | อูลอง |  | ออกโดยแพ้การแข่งขัน - วันที่ 21 | 2 |
| โคบี้ อาร์ชา | คอรอร์ | คอรอร์ | ถูกโหวตออกคนที่ 9 - วันที่ 24 ลูกขุนคนที่ 1 | 7 |
| จานู ทอร์เนล | คอรอร์ | คอรอร์ | ขอออก - วันที่ 27 ลูกขุนคนที่ 2 | 1 |
| สเตฟีนี่ ลากรอสซา 4 | อูลอง | คอรอร์ | ถูกโหวตออกคนที่ 10 - วันที่ 30 ลูกขุนคนที่ 3 | 8 |
| เกรกก์ แครี่ย์ | คอรอร์ | คอรอร์ | ถูกโหวตออกคนที่ 11 - วันที่ 33 ลูกขุนคนที่ 4 | 4 |
| แครีน โกรเอเดล | คอรอร์ | คอรอร์ | ถูกโหวตออกคนที่ 12 - วันที่ 36 ลูกขุนคนที่ 5 | 7 |
| เจนน์ ลีออน | คอรอร์ | คอรอร์ | ถูกโหวตออกคนที่ 13 - วันที่ 37 ลูกขุนคนที่ 6 | 2 |
| เอียน โรเซนเบอร์เกอร์ | คอรอร์ | คอรอร์ | ถูกโหวตออกคนที่ 14 - วันที่ 38 ลูกขุนคนที่ 7 | 4 |
| เคธี่ กัลแลกเกอร์ | คอรอร์ | คอรอร์ | รองชนะเลิศ - วันที่ 39 | 1 |
| ทอม เวสต์แมน | คอรอร์ | คอรอร์ | ผู้อยู่รอดคนสุดท้าย - วันที่ 39 | 0 |
หมายเหตุ 4:  สเตฟีนี่ ลากรอสซา เป็นผู้เล่นคนเดียวในฤดูกาลนี้ที่ได้อยู่ทั้ง 2 เผ่าเพราะเป็นสมาชิกคนเดียวของ เผ่าอูลอง ที่เหลือรอดและแค่ทำการย้ายเผ่ามาอยู่กับ เผ่าคอรอร์ โดยฤดูกาลนี้เป็นฤดูกาลเดียวที่ไม่มีการรวมเผ่า
การแข่งขัน

| ตอน | ออกอากาศ | การแข่งขัน> รางวัล | การแข่งขัน> สิทธิคุ้มกัน | ถูกโหวตออก | คะแนนเสียง | ตำแหน่ง |
| --- | --- | --- | --- | --- | --- | --- |
| "This Has Never Happened Before!" | 17/02/48 | ไม่มี | เอียน | โจนาธาน | ไม่ได้โหวต | ไม่ได้รับเลือกเข้าเผ่า - วันที่ 2 |
| "This Has Never Happened Before!" | 17/02/48 | ไม่มี | โจแลนด้า | แวนด้า | ไม่ได้โหวต | ไม่ได้รับเลือกเข้าเผ่า - วันที่ 2 |
| "This Has Never Happened Before!" | 17/02/48 | เผ่าคอรอร์ | เผ่าคอรอร์ | โจแลนด้า | 6-3 | ถูกโหวตออกคนที่ 1 - วันที่ 3 |
| "Love is in the Air, Rats Are Everywhere" | 24/02/48 | เผ่าอูลอง | เผ่าคอรอร์ | แอชลี่ | 6-1-1 | ถูกโหวตออกคนที่ 2 - วันที่ 6 |
| "Dangerous Creatures and Horrible Setbacks" | 03/03/48 | เผ่าอูลอง | เผ่าคอรอร์ | เจฟ | 4-2-1 | ถูกโหวตออกคนที่ 3 - วันที่ 8 |
| "Sumo at Sea" | 10/03/48 | เผ่าคอรอร์ | เผ่าคอรอร์ | คิม | 5-1 | ถูกโหวตออกคนที่ 4 - วันที่ 11 |
| "The Best and Worst Reward Ever" | 16/03/48 | เผ่าคอรอร์ | เอบเบรเฮม 5 | วิลลาร์ด | 8-1 | ถูกโหวตออกคนที่ 5 - วันที่ 12 |
| "The Best and Worst Reward Ever" | 16/03/48 | เผ่าคอรอร์ | เอบเบรเฮม 5 | แองจี้ | 2-2-1 | ถูกโหวตออกคนที่ 6 - วันที่ 12 |
| "Jellyfish 'N Chips" | 23/03/48 | เผ่าอูลอง | เผ่าคอรอร์ | เจมส์ | 2-2 | ถูกโหวตออกคนที่ 7 - วันที่ 15 |
| "The Great White Shark Hunter" | 31/03/48 | เผ่าคอรอร์ | เผ่าคอรอร์ | เอบเบรเฮม | 2-1 | ถูกโหวตออกคนที่ 8 - วันที่ 18 |
| "Neanderthal Man" | 07/04/48 | เผ่าคอรอร์ | เผ่าคอรอร์ | บ๊อบบี้ โจน | ไม่ได้โหวต | แพ้การแข่งขัน - วันที่ 21 |
| "I Will Not Give Up" | 14/04/48 | ไม่มี | ทอม | โคบี้ | 7-1-1 | ถูกโหวตออกคนที่ 9 - วันที่ 24 |
| "Exile Island" | 21/04/48 | แครีน, เกรกก์,  จานู, ทอม | ทอม | จานู | ไม่ได้โหวต | ขอออก - วันที่ 27 |
| "I'll Show You How Threatening I Am" | 28/04/48 | การประมูล | เอียน | สเตฟีนี่ | 6-1 | ถูกโหวตออกคนที่ 10 - วันที่ 30 |
| "We'll Make You Pay" | 05/05/48 | เกรกก์  (เจนน์, เคธี่)  | เอียน | เกรกก์ | 4-2 | ถูกโหวตออกคนที่ 11 - วันที่ 33 |
| "It Could All Backfire" | 12/05/48 | เอียน (ทอม)  | ทอม | แครีน | 4-1 | ถูกโหวตออกคนที่ 12 - วันที่ 36 |
| "The Ultimate Shock" | 15/05/48 | ไม่มี | ทอม | เจนน์ | 2-2 | ถูกโหวตออกคนที่ 13 - วันที่ 37 |
| "The Ultimate Shock" | 15/05/48 | ไม่มี | ทอม | เอียน | 1 | ถูกโหวตออกคนที่ 14 - วันที่ 38 |
| "The Reunion" | 15/05/48 | ลูกขุนโหวต | ลูกขุนโหวต | เคธี่ | 6-1 | รองชนะเลิศ - วันที่ 39 |
| "The Reunion" | 15/05/48 | ลูกขุนโหวต | ลูกขุนโหวต | ทอม | 6-1 | ผู้อยู่รอดคนสุดท้าย - วันที่ 39 |
หมายเหตุ 5:  ส่วนหนึ่งของรางวัลนอกจากจะได้กินอาหารแล้ว เผ่าคอรอร์ ได้รับสิทธิ์ให้โหวตเพื่อมอบสิทธิ์คุ้มกันให้กับสมาชิกคนใดคนหนึ่งของ เผ่าอูลอง ด้วยโดยผลโหวตออกมาเป็น เอบเบรเฮม ที่ได้สิทธิ์คุ้มกันไป
ดูเพิ่ม

| ด ค กเซอร์ไวเวอร์ |
| --- | --- |
ฤดูกาล: บอร์เนียว (2000) – ดิออสเตรเลียนเอาต์แบคก์ (2001) – แอฟริกา (2001) – มาร์เคซัส (2002) – ไทย (2002) – ดิแอมาซอน (2003) – เพิร์ลไอส์แลนส์ (2003) – รวมดารา (2004) – วานูอาตู (2004) – ปาเลา (2005) – กัวเตมาลา (2005) – ปานามา (2006) – คุกไอส์แลนด์ส (2006) – ฟิจิ (2007) – จีน (2007) – ไมโครนีเซีย (2008) – กาบอง (2008) – โทแคนติน (2009) – ซาโมอา (2009) – ฮีโร่ปะทะวายร้าย (2010) – นิการากัว (2010) – ริเดมป์ชันไอแลนด์ (2011) – แปซิฟิกใต้ (2011) – วันเวิลด์ (2012) – ฟิลิปปินส์ (2012) – แคเรโมน (2013) – บลัดปะทะวอเตอร์ (2013) – กากายัน (2014) – ซานฮวนเดลซูร์ (2014) – เวิลส์อะพาร์ต (2015) – แคมโบเดีย (2015) – เกาะรง (2016) – มิลเลนเนียลส์ปะทะเจ็นเอ็กซ์ (2016) - เกมเชนเจอส์ (2017) – ฮีโร่ปะทะฮีลเลอส์ปะทะฮัสท์เลอส์ (2017) – โกสต์ไอแลนด์ (2018) – เดวิดปะทะโกไลแอท (2018) – เอดจ์ ออฟ เอ็กซ์ทิงชั่น (2019) – ไอส์แลนด์ออฟดิไอดึลส์ (2019) – วินเนอร์ส แอท วอร์ (2020) – 41 (2021) – 42 (2022) – 43 (2022) – 44 (2023)
ผู้อยู่รอดคนสุดท้าย: ริชาร์ด แฮทช์  ·  ทีนา เวสสัน  ·  อีธาน โซฮ์น  ·  วีซีเปีย ทาวเวอรีย์  ·  ไบรอัน ไฮดิค  ·  เจนนา มอราสคา  ·  แซนดรา ดิแอซ ทวีน (ชนะครั้งที่ 1)  ·  แอมเบอร์ บริคิช  ·  คริส โดเฮอร์ตี้  ·  ทอม เวสต์แมน  ·  แดนนี่ โบว์ทไรท์  ·  อาราส บาสเคาส์คาส  ·  ยูล ควอน  ·  เอิร์ล โคล  ·  ทอดด์ เฮอร์ซอค  ·  พาร์วาตี แชลโลว์  ·  โรเบิร์ต "บ็อบ" คราวลี่ย์  ·  เจมส์ "เจที" โธมัส จูเนียร์  ·  นาตาลี ไวท์  ·  แซนดรา ดิแอซ ทวีน (ชนะครั้งที่ 2)  ·  จัดด์สัน "ฟาบีโอ" ไบร์ซ่าห์  ·  ร็อบ มาริอาโน่  ·  โซฟี คลาร์ก  ·  คิม สแปรดลิน  ·  เดนิส สแตปลีย์  ·  จอห์น ค็อกแรน  ·  ไทสัน อพอสตอล  ·  โทนี่ วลาโกส (ชนะครั้งที่ 1)  ·  นาตาลี แอนเดอร์สัน  ·  ไมค์ ฮอลโลเวย์  ·  เจเรมี่ คอลลิน  ·  มิเชล ฟิตซ์เจอรัลด์  ·  อดัม ไคลน์  ·  ซาร่าห์ ลาซิน่า  ·  เบน ดรีเบอร์เก้น  ·  เวนเดลล์ ฮอลแลนด์  ·  นิค วิลสัน  ·  คริส อันเดอร์วูด  ·  ทอมมี่ ชีฮาน  ·  โทนี่ วลาโกส (ชนะครั้งที่ 2)  ·  เอริกา คาสุปานันท์  ·  แมรี่แอนน์ โอเก็ตซ์  ·  ไมค์ "แกรบเลอร์" แกรบเลอร์  ·  ยามิล "ยัม ยัม" อะโรโซ
ปูดาโอ

| ปูดาโอ |
| --- | --- |
เมือง
ปูดาโอที่ตั้งเมืองปูดาโอในประเทศพม่า
พิกัด: 27°19′59.02″N 97°25′39.10″E﻿ / ﻿27.3330611°N 97.4275278°E﻿ / 27.3330611; 97.4275278
ประเทศ:  พม่า
เขต:  รัฐกะชีน
จังหวัด: ปูดาโอ
อำเภอ: ปูดาโอ
เขตเวลา: UTC+6:30 (เวลามาตรฐานพม่า)
ปูดาโอ (พม่า: ပူတာအို) เป็นเมืองที่อยู่ทางตอนเหนือสุดของรัฐกะชีนในประเทศพม่า และเป็นเมืองหลักของจังหวัดและอำเภอปูดาโอ สามารถเดินทางไปได้โดยรถยนต์ (เฉพาะช่วงฤดูร้อน) และเครื่องบิน เมืองนี้เป็นแหล่งของนกเฉพาะถิ่น และกล้วยไม้ที่หายาก โดยเฉพาะ "กล้วยไม้ดำ" ซึ่งพบได้ตามภูเขาทางตะวันตกและตะวันออกของเมือง ปูดาโออยู่ใกล้กับเขาคากาโบราซี ซึ่งปกคลุมด้วยหิมะ จึงมีชื่อเสียงในด้านการท่องเที่ยว
ภูมิอากาศ

ภูมิอากาศแบบอบอุ่นชื้นตามการแบ่งเขตภูมิอากาศแบบเคิพเพิน จะมีฝนตกหนักมากในช่วงฤดูมรสุม อุณหภูมิต่ำสุดในเดือนมกราคม (13.1 องศาเซลเซียส) และสูงสุดในเดือนสิงหาคม (25.9 องศาเซลเซียส) บางครั้งอาจพบหิมะตกได้
| ข้อมูลภูมิอากาศของPutao> เดือน | ข้อมูลภูมิอากาศของPutao> ม.ค. | ข้อมูลภูมิอากาศของPutao> ก.พ. | ข้อมูลภูมิอากาศของPutao> มี.ค. | ข้อมูลภูมิอากาศของPutao> เม.ย. | ข้อมูลภูมิอากาศของPutao> พ.ค. | ข้อมูลภูมิอากาศของPutao> มิ.ย. | ข้อมูลภูมิอากาศของPutao> ก.ค. | ข้อมูลภูมิอากาศของPutao> ส.ค. | ข้อมูลภูมิอากาศของPutao> ก.ย. | ข้อมูลภูมิอากาศของPutao> ต.ค. | ข้อมูลภูมิอากาศของPutao> พ.ย. | ข้อมูลภูมิอากาศของPutao> ธ.ค. | ข้อมูลภูมิอากาศของPutao> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 19.3 (66.7) | 19.9 (67.8) | 23.6 (74.5) | 24.9 (76.8) | 28.5 (83.3) | 28.5 (83.3) | 28.2 (82.8) | 29.3 (84.7) | 28.5 (83.3) | 27.5 (81.5) | 24.3 (75.7) | 20.4 (68.7) | 25.2 (77.4) |
| อุณหภูมิต่ำสุดเฉลี่ย  °C (°F) | 6.9 (44.4) | 9.3 (48.7) | 12.6 (54.7) | 15.8 (60.4) | 19.6 (67.3) | 21.5 (70.7) | 22.7 (72.9) | 22.5 (72.5) | 22.0 (71.6) | 18.4 (65.1) | 12.2 (54) | 8.1 (46.6) | 16.0 (60.8) |
| ปริมาณฝน มม (นิ้ว) | 14 (0.55) | 38 (1.5) | 75 (2.95) | 147 (5.79) | 176 (6.93) | 738 (29.06) | 998 (39.29) | 912 (35.91) | 645 (25.39) | 220 (8.66) | 22 (0.87) | 16 (0.63) | 4,001 (157.52) |
แหล่งที่มา: NOAA (ค.ศ. 1961-1990)
ดูเพิ่ม

ท่าอากาศยานปูดาโอ
แหล่งข้อมูลอื่น

รีวิวการเดินทางไปยังเมืองปูดาโอ
Glossary of Burmese terms เก็บถาวร 2020-02-11 ที่ เวย์แบ็กแมชชีน
ข้อมูลการท่องเที่ยว
ทะเลสาบติติกากา

ทะเลสาบติติกากา  (สเปน: Lago Titicaca) เป็นทะเลสาบน้ำจืดที่ใหญ่ที่สุดในทวีปอเมริกาใต้ ตั้งอยู่บนเทือกเขาแอนดีส บริเวณชายแดนของประเทศเปรูและประเทศโบลิเวีย ด้วยระดับความสูงเฉลี่ย 3,810 เมตรเหนือระดับน้ำทะเล ทำให้ทะเลสาบติติกากาเป็นทะเลสาบที่สามารถเดินเรือทางพาณิชย์ที่สูงที่สุดในโลก
ที่ตั้งและขนาด

ทะเลสาบติติกากาตั้งอยู่ในแคว้นปูโนทางตะวันออกเฉียงใต้ของประเทศเปรูและในแคว้นลาปาซทางตะวันตกของประเทศโบลิเวีย ครอบคลุมพื้นที่ 8,372 ตารางกิโลเมตร ประกอบด้วยทะเลสาบย่อย 2 แห่งซึ่งเชื่อมต่อด้วยช่องแคบติกินาซึ่งมีระยะห่างประมาณ 800 เมตร ชูกุยโต (หรือทะเลสาบใหญ่) มีความลึกสูงสุดประมาณ 284 เมตร และความลึกเฉลี่ยประมาณ 107 เมตร ส่วนทะเลสาบวิญไญมาร์กา (หรือทะเลสาบเล็ก) มีความลึกสูงสุดประมาณ 40 เมตร และความลึกเฉลี่ยประมาณ 9 เมตร
เกาะ

ภายในทะเลสาบติติกากานอกจากจะมีเกาะน้อยใหญ่รวม 41 เกาะ เช่น เกาะอามันตานี เกาะตากิเล เกาะแห่งพระอาทิตย์ (Isla del Sol) เกาะซูริกิ แล้วยังมีเกาะอูโรส ซึ่งเป็นเกาะที่มนุษย์สร้างขึ้นอีกด้วย
เกาะ > เกาะแห่งพระอาทิตย์ (Isla del Sol)

เป็นเกาะที่ใหญ่ที่สุดเกาะหนึ่งในทะเลสาบ อยู่ในเขตประเทศโบลิเวีย ในบางตำนานกล่าวว่าเกาะนี้เป็นที่อาศัยของพระอาทิตย์
เกาะ > เกาะอูโรส

เกาะอูโรสเป็นเกาะที่ชาวอูโรสสร้างขึ้นจากการใช้ต้นโตโตราที่มีอยู่ทั่วไปในทะเลสาบติติกากา เกาะถูกยึดไว้ด้วยเชือกผูกไม้ที่ปักอยู่กับพื้นของทะเลสาบ ชาวอูโรสต้องซ่อมแซมเกาะโดยการเพิ่มต้นโตโตราจากด้านบนอยู่เรื่อย ๆ เพราะส่วนที่อยู่ใต้น้ำจะค่อย ๆ เน่าตามกาลเวลา
แผนที่ทะเลสาบติติกากา
เกาะอูโรส ซึ่งเป็นเกาะที่สร้างจากต้นโตโตรา
รายพระนามคู่อภิเษกสมรสในพระมหากษัตริย์อิรัก

นี่คือ รายพระนามคู่อภิเษกสมรสในพระมหากษัตริย์แห่งอิรัก
ราชอาณาจักรอิรัก > ราชวงศ์ฮัชไมต์

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สิ้นพระชนม์ | คู่สมรส |
| --- | --- | --- | --- | --- | --- | --- | --- | --- |
|  | เจ้าหญิงฮะซัยมา บินต์ นาศิร (Hazaima bint Nasser) | นาศิร อิบต์ อะลี | พ.ศ. 2427 | พ.ศ. 2447 | 23 สิงหาคม พ.ศ. 2464 พระสวามีครองราชย์ | 8 กันยายน พ.ศ. 2476 พระสวามีสวรรคต | พ.ศ. 2478 | พระเจ้าฟัยศ็อลที่ 1 แห่งอิรัก |
|  | เจ้าหญิงอะลียะฮ์ บินต์ อะลีแห่งเฮแจซ (Aliya bint Ali of Hejaz) สมเด็จพระราชินีแห่งอิรักพระองค์สุดท้าย | พระเจ้าอะลีแห่งเฮแจซ | พ.ศ. 2454 | 25 มกราคม พ.ศ. 2477 | 25 มกราคม พ.ศ. 2477 พระสวามีครองราชย์ | 4 เมษายน พ.ศ. 2482 พระสวามีสวรรคต | 21 ธันวาคม พ.ศ. 2493 | พระเจ้าฆอซีแห่งอิรัก |
|  | เจ้าหญิงซาบิฮา ฟาซิละ ฮานิม สุลต่าน (Sabiha Fazila Hanım Sultan) พระคู่หมั้น | เจ้าชายมุฮัมหมัด อะลี อิบราฮิม เบเยเฟนดิ | 8 สิงหาคม พ.ศ. 2484 | ไม่ทรงได้อภิเษกสมรสพระคู่หมั้นสวรรคตเสียก่อน | - | - | ยังทรงพระชนม์ | พระเจ้าฟัยศ็อลที่ 2 แห่งอิรัก พระคู่หมั้น |
ราชอาณาจักรอิรัก > ผู้อ้างสิทธิในพระอิศริยยศสมเด็จพระราชินีแห่งอิรัก

| พระฉายาลักษณ์ | พระนาม | พระบิดา | ประสูติ | เสกสมรส | เริ่มอ้างสิทธิ | สิ้นสุดการอ้างสิทธิ | สิ้นพระชนม์ | คู่สมรส |
| --- | --- | --- | --- | --- | --- | --- | --- | --- |
|  | เจ้าหญิงฟาห์เรลนิซซา เซอิด (Fahrelnissa Zeid) | มุฮัมหมัด ซอกีร์ ปาซา | พ.ศ. 2444 | พฤศจิกายน พ.ศ. 2476 | 14 กรกฎาคม พ.ศ. 2501 พระสวามีอ้างสิทธิ | 18 ตุลาคม พ.ศ. 2483 พระสวามีสิ้นพระชนม์ | 5 กันยายน พ.ศ. 2534 | เจ้าชายซะอีด บิน ฮุซัยน์ |
|  | มาร์กาเรธา อินกา เอลิซาเบธ ลินด์ (Margaretha Inga Elisabeth Lind) | สเวน กุสตาฟ ลินด์ | 5 กันยายน พ.ศ. 2485 | 30 มิถุนายน พ.ศ. 2506 | 18 ตุลาคม พ.ศ. 2483 พระสวามีอ้างสิทธิ | ปัจจุบัน | ยังทรงพระชนม์ | เจ้าชายระอัด บิน เซอิด |
ดูเพิ่ม

ราชอาณาจักรอิรัก
ประวัติศาสตร์อิรัก
รายพระนามพระมหากษัตริย์อิรัก
แฮร์ทา เบเอ็สเซ

แฮร์ทา สโมสรกีฬาแบร์ลีน สมาคมจดทะเบียน (เยอรมัน: Hertha, Berliner Sport-Club e. V.) หรือที่ชาวไทยรู้จักกันในชื่อ แฮร์ทา แบร์ลีน (Hertha Berlin) กับ แฮร์ทา เบเอ็สเซ (Hertha BSC) เป็นสโมสรฟุตบอลในกรุงเบอร์ลิน ประเทศเยอรมนี ปัจจุบันเล่นในบุนเดิสลีกา
ประวัติ

แฮร์ทา เบเอ็สเซ ก่อตั้งเมื่อปี พ.ศ. 2435 (ค.ศ. 1892) ในชื่อ เบเอ็ฟเซ แฮร์ทา 92 (BFC Hertha 92) และในปี พ.ศ. 2463 เนื่องจากสภาพการเงินที่ไม่ดี จึงได้รวมเข้ากับสโมสร เบเอ็สเซ แบร์ลีน (BSC Berlin) และเปลี่ยนชื่อเป็น สโมสรกีฬาแฮร์ทา เบเอ็สเซ เหมือนในปัจจุบัน ,
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ วิทยา เลาหกุล
เกียรติประวัติ > ระดับประเทศ

ลีกเยอรมันแชมเปียนชิพ/บุนเดิสลีกา
ชนะเลิศ (2): 1930, 1931
รองชนะเลิศ (5): 1926, 1927, 1928, 1929, 1975
ซไวเทอบุนเดิสลีกา
ชนะเลิศ (3): 1990, 2011, 2013
รองชนะเลิศ (1): 1982
เดเอ็ฟเบ-ลีกาโพคาล
ชนะเลิศ (2): 2001, 2002
รองชนะเลิศ (1): 2000
เกียรติประวัติ > ระดับทวีปยุโรป

ยูฟ่าอินเตอร์โตโตคัพ
ชนะเลิศ (1): 2006
แหล่งข้อมูลอื่น

เว็บไซต์อย่างเป็นทางการของแฮร์ทา เบเอ็สเซ
แฮร์ทา เบเอ็สเซ ที่เฟซบุ๊ก
| ด ค กบุนเดิสลีกา |
| --- | --- |
สโมสรในฤดูกาล 2024–25:  เเอาคส์บวร์ค  ไบเออร์เลเวอร์คูเซิน  ไบเอิร์นมิวนิก  เฟาเอ็ฟเอ็ล โบคุม  โบรุสซีอาเมินเชินกลัทบัค  โบรุสซีอาดอร์ทมุนท์  ไอน์ทรัคท์ฟรังค์ฟวร์ท  เอ็สเซ ไฟรบวร์ค  แอร์สเทอร์ เอ็ฟเซ ไฮเดินไฮม์  1899 ฮ็อฟเฟินไฮม์  โฮลสไตน์คีล  แอร์เบ ไลพ์ซิช  ไมนทซ์ 05  ซังคท์เพาลี  เฟาเอ็ฟเบ ชตุทการ์ท  อูนีโอนแบร์ลีน  แวร์เดอร์เบรเมิน  เฟาเอ็ฟเอ็ล ว็อลฟส์บวร์ค 
สโมสรที่เคยอยู่ในบุนเดิสลีกา:  เทเอ็สเฟา 1860 มึนเชิน  อะเลมันเนียอาเคิน  อาร์มีนีอาบีเลอเฟ็ลท์  บาเยอร์ 05 อือร์ดิงเงิน/คาเอฟเซอือร์ดิงเงิน 05  เบลา-ไวซ์ 90 แบร์ลีน  โบรุสเซียนอยน์เคียร์เชิน  ดาร์มชตัดท์ 98  ดึนาโมเดรสเดิน  ฟอร์ทูนาดึสเซิลดอร์ฟ  ไอน์ทรัคท์เบราน์ชไวค์  เอเนอร์จีคอทท์บุส  ฟอร์ทูนาเคิล์น  กร็อยเทอร์เฟือร์ท  ฮัมบัวร์เกอร์ เอ็สเฟา  ฮันโนเฟอร์ 96  ฮันซาร็อสท็อค  แฮร์ทา เบเอ็สเซ  เอ็ฟเซ 08 ฮ็อมบวร์ค  อิงก็อลชตัท  แอร์สเทอร์ เอ็ฟเซ ไคเซิร์สเลาเทิร์น  คาร์ลสรูห์เอสเซ  คิกเกอร์สออฟเฟินบาค  แอร์สเทอร์ เอ็ฟเซ เคิลน์  เฟาเอฟเบไลพ์ซิจ  ไมเดอร์ริเชอร์เอสเฟา/เอ็มเอสเฟาดุยส์บูร์ก  พรอยเซินมึนสเตอร์  แอร์สเทอร์ เอ็ฟเซ เนือร์นแบร์ค  โรท-ไวซ์ เอสเซิน  โรท-ไวซ์ โอเบอร์เฮาเซิน  เอ็สเซ พาเดอร์บอร์น 07  แอร์สเทอร์ เอ็ฟเซ ซาร์บรึคเคิน  ชัลเคอ 04  ชตุทการ์เทอร์คิคเคิร์ส  ทัสมาเนียแบร์ลีน  เทนนิสโบรุสเซียแบร์ลีน  เอสเอสเฟาอุล์ม 1846  อุนเทอร์ฮาคิง  วัลด์โฮฟมันไฮม์  วัทเทินไชด์ 09  วุพเพอร์ทาเลอร์เอสเฟา 
ฤดูกาล:  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25
สภาเด็กและเยาวชนจังหวัดอุทัยธานี

สภาเด็กและเยาวชนจังหวัดอุทัยธานี (Uthaithani Youth Council) เป็นองค์กรเครือข่ายเชื่อมโยงกลุ่มเด็กและเยาวชนในจังหวัดอุทัยธานีที่มีการดำเนิน งานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดอุทัยธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดอุทัยธานีเป็นองค์กรนิติบุคคล ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยสภาเด็กและเยาวชนจังหวัดอุทัยธานีมีสำนักงานตั้งอยู่ที่ศาลากลางจังหวัดอุทัยธานี (สำนักงานพมจ.) อำเภอเมือง จังหวัดอุทัยธานี
สามารถเข้ามเว็บไซต์ของ สภาเด็กและเยาวชนจังหวัดอุทัยธานีได้ที่ http://www.Uthaiteen.com เก็บถาวร 2021-08-06 ที่ เวย์แบ็กแมชชีน
สภาเด็กและเยาวชนอำเภอในจังหวัดอุทัยธานี

-สภาเด็กและเยาวชนอำเภอเมืองอุทัยธานี
-สภาเด็กและเยาวชนอำเภอบ้านไร่
-สภาเด็กและเยาวชนอำเภอลานสัก
-สภาเด็กและเยาวชนอำเภอทัพทัน
-สภาเด็กและเยาวชนอำเภอสว่างอารมณ์
-สภาเด็กและเยาวชนอำเภอห้วยคต
-สภาเด็กและเยาวชนอำเภอหนองฉาง
-สภาเด็กและเยาวชนอำเภอหนองขาหย่าง
นายสถาพร ฉวีกุลมหันต์

นายสถาพร ฉวีกุลมหันต์  (บี)
อดีตประธานสภาเด็กและเยาวชนจังหวัดอุทัยธานี และอดีตนายกสโมสรเยาวชนคนรุ่นใหม่ NGC
จบการศึกษาจาก โรงเรียนบรรหารแจ่มใสวิทยา๓ และ มหาวิทยาลัยรามคำแหง
เว็บไซต์สภาเด็กและเยาวชนจังหวัดอุทัยธานี http://www.Uthaiteen.com เก็บถาวร 2021-08-06 ที่ เวย์แบ็กแมชชีน
เว็บไซต์สโมสรเยาวชนคนรุ่นใหม่ http://www.NGCThai.co.cc
รายชื่อนายกรัฐมนตรีกัมพูชา

ดูเพิ่ม: นายกรัฐมนตรีกัมพูชา
นายกรัฐมนตรีกัมพูชา (เขมร: នាយករដ្ឋមន្ត្រីកម្ពុជា นายกรฎฺฐมนฺตฺรีกมฺพุชา) หรือเรียกอย่างเป็นทางการว่า นายกรัฐมนตรีในพระราชาณาจักรกัมพูชา (เขมร: នាយករដ្ឋមន្ត្រីនៃព្រះរាជាណាចក្រកម្ពុជា นายกรฎฺฐมนฺตฺรีไนพฺระราชาณาจกฺรกมฺพุชา) เป็นหัวหน้ารัฐบาลแห่งราชอาณาจักรกัมพูชา เป็นประธานกัมพูชา ทั้งเป็นผู้แทนรัฐบาลในกิจการภายในและต่างประเทศ ได้รับเลือกตั้งให้ดำรงตำแหน่งคราวละ 5 ปี ไม่จำกัดวาระ
ตามรัฐธรรมนูญ นายกรัฐมนตรีจำต้องเป็นสมาชิกรัฐสภากัมพูชา อันเป็นสภาล่างในสภาผู้แทนราษฎรกัมพูชา และต้องได้รับความเห็นชอบจากรัฐสภาก่อนที่พระมหากษัตริย์กัมพูชาจะทรงแต่งตั้ง อนึ่ง ตามธรรมเนียม เมื่อได้รับแต่งตั้งแล้ว นายกรัฐมนตรีจะต้องถวายสัตย์ปฏิญาณต่อพระมหากษัตริย์และสังฆราชแห่งมหานิกายกับธรรมยุติกนิกาย ณ พระบรมราชวังจตุมุขสิริมงคล
นับแต่ พ.ศ. 2488 กัมพูชามีบุคคลที่ดำรงตำแหน่งนายกรัฐมนตรีแล้วทั้งสิ้น 36 คน แต่ดำรงตำแหน่งอย่างเป็นทางการ 32 คน  โดยมีรายชื่อดังต่อไปนี้
เจ้าหญิงศรุติแห่งเนปาล

| เจ้าหญิงศรุติแห่งเนปาล |
| --- | --- |
 ศรุติราชยลักษมีเทวีศาหะ

เจ้าหญิงแห่งเนปาล
ประสูติ: 15 ตุลาคม พ.ศ. 2519  พระราชวังนารายันหิติ ประเทศเนปาล
สิ้นพระชนม์: 1 มิถุนายน พ.ศ. 2544 (24 ปี)  โรงพยาบาลทหารกษัตริย์พีเรนทระ ประเทศเนปาล
พระสวามี: โครัข ศัมเศร์ เจ.บี. ราณา
พระบุตร: คีรวรรณีราชยลักษมีราณา สุรางคนราชยลักษมีราณา
ราชวงศ์: ศาห์
พระบิดา: สมเด็จพระราชาธิบดีพีเรนทระ
พระมารดา: สมเด็จพระราชินีไอศวรรยา
เจ้าหญิงศรุติราชยลักษมีเทวีศาหะ (เนปาล: श्रुती राज्यलक्ष्मी देवी शाह; 15 ตุลาคม พ.ศ. 2519 — 1 มิถุนายน พ.ศ. 2544) พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ เป็นพระขนิษฐาในมกุฎราชกุมารทิเปนทรวีรพิกรมศาหเทวะ และเป็นพระพี่นางในเจ้าชายนิราชันวีรพิกรมศาหเทวะ
พระประวัติ

เจ้าหญิงศรุติประสูติเมื่อวันที่ 15 ตุลาคม พ.ศ. 2519 ณ กาฐมาณฑุ ประเทศเนปาล พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ พระองค์มีพระเชษฐาคือ มกุฎราชกุมารทิเปนทรวีรพิกรมศาหเทวะ และมีพระอนุชาคือเจ้าชายนิราชันวีรพิกรมศาหเทวะ
เจ้าหญิงศรุติ ทรงสำเร็จการศึกษาจากโรงเรียนกันติอิศวรสิศูรวิทยาลัย ประเทศเนปาล, โรงเรียนเซนต์แมรี ประเทศเนปาล และต่อมาได้ศึกษาต่อในวิทยาลัยหญิงเมโย เมืองอัชเมร์ ประเทศอินเดีย และพระองค์ได้สำเร็จการศึกษาระดับปริญญาตรีจากมหาวัทยาลัยปัทมกัญญาในประเทศเนปาล
เสกสมรส

เจ้าหญิงศรุติเสกสมรสกับโครัข ศัมเศร์ เจ.บี. ราณา บุคคลจากตระกูลราณา ซึ่งสืบเชื้อสายมาจากมหาราชาจันทรศัมเศร์ราณา โดยทั้งคู่ได้มีพระธิดาด้วยกันสองคน คือ คีรวรรณีราชยลักษมีราณา (เกิด 22 มกราคม 2541) และสุรางคนราชยลักษมีราณา (เกิด 2 ตุลาคม 2543) เจ้าหญิงศรุติโปรดงานเกี่ยวกับศิลปะ พระองค์ทรงนำภาพศิลปะ และวรรณคดีของเนปาลไปตีพิมพ์ให้เป็นที่รู้จักซึ่งสร้างชื่อเสียงให้แก่เนปาล และพระองค์เองเป็นอย่างมาก
เหตุการณ์สังหารหมู่พระราชวงศ์เนปาล

ในเหตุการณ์สังหารหมู่พระราชวงศ์เนปาล เมื่อวันศุกร์ที่ 1 มิถุนายน พ.ศ. 2544 พระองค์ได้ประทับร่วมกับสมเด็จพระราชาธิบดีพิเรนทร สมเด็จพระราชินีไอศวรรยา และเจ้าชายนิราชัน ซึ่งทั้งหมดได้ถูกสังหารร่วมกัน แต่เชื่อว่ามกุฎราชกุมารทิเปนทรวีรพิกรมศาหเทวะ ผุ้ก่อเหตุ ได้พยายามเคลื่อนย้ายร่างของพระองค์ออกมา ก่อนที่มกุฎราชกุมารจะพยายามกระทำอัตวินิบาตกรรม และภายหลังเจ้าหญิงศรุติก็สิ้นพระชนม์ด้วยเสียพระโลหิตมาก แต่หลังจากเหตุการณ์ครั้งนี้ก็มีบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่อย่างไรก็ตามเหตุการณ์ดังกล่าวได้สร้างความโศกเศร้าเสียใจแก่ประชาชนชาวเนปาลเป็นอย่างมาก
แหล่งข้อมูลอื่น

Royal Tragedy
ฟูริงานะ

ฟูริงานะ (ญี่ปุ่น: 振り仮名; โรมาจิ: furigana) คือ คานะตัวเล็ก ๆ ที่เอาไว้ช่วยบอกคำอ่านของคันจิในภาษาญี่ปุ่น ในข้อความตามแนวนอน ฟูริงานะจะวางอยู่บนคันจิ ในข้อความตามแนวตั้ง ฟูริงานะจะอยู่ทางขวาของคันจิดังรูปข้างล่าง ฟูริงานะมีชื่อเรียกอีกอย่างหนึ่งว่า โยมิงานะ (読み仮名) หรือ รูบิ (ルビ) ในภาษาญี่ปุ่น มีการใช้งานระบบนี้มีอย่างแพร่หลายก่อนการปฏิรูปอักษรหลังสงครามโลกครั้งที่สอง
ฟูริงานะส่วนใหญ่เขียนในอักษรฮิรางานะ แม้ว่าในบางครั้งจะเขียนด้วยอักษรคาตากานะ โรมาจิ หรืออักษรคันจิแบบง่าย ส่วนในข้อความแนวตั้ง จะเริ่มต้นประโยคจะอยู่ด้านขวามือ ส่วนในข้อความแนวนอน จะเขียนไว้เหนือเส้น ดังตัวอย่างข้างล่าง
รูปร่าง

ฟูริงานะอาจปรากฏอยู่บนคันจิตัวต่อตัว หรืออาจจะอยู่ตรงกลางของด้านบนของคำหรือวลีก็ได้ วิธีหลังเป็นที่นิยมกว่าเนื่องจากภาษาญี่ปุ่นมีคำอยู่หลายคำที่มีเสียงอ่านเฉพาะตัว นั่นคือเสียงของทั้งคำไม่สอดคล้องกับเสียงของคันจิแต่ละตัว
โดยทั่วไปแล้ว ฟูริงานะจะเขียนแทนด้วยฮิรางานะ แต่ในกรณีที่ต้องการแยกแยะความแตกต่างระหว่างเสียงอ่านแบบญี่ปุ่นกับเสียงอ่านแบบจีน ตัวอย่างเช่นพจนานุกรมคันจิ จะเขียนเสียงอ่านแบบญี่ปุ่นด้วยฮิรางานะ และเสียงอ่านแบบจีนด้วยคาตากานะ
นอกจากนี้ อักษรบางตัวที่เมื่อเขียนด้วยฮิรางานะแล้วเป็นตัวเล็ก พอนำไปเขียนเป็นฟูริงานะแล้วอาจจะมีขนาดเท่ากับตัวอักษรตัวอื่นก็ได้เช่น 却下 (kyakka) เขียนด้วยฮิรางานะได้ว่า きゃっか แต่พอไปเขียนเป็นฟูริงานะแล้วอาจจะเป็น きやつか เนื่องจากระบบการพิมพ์ในสมัยก่อนไม่สามารถพิมพ์ฟูริงานะตัวเล็กได้ ปัจจุบันนี้ปัญหานี้ลดน้อยลงแล้ว
การใช้งาน

ฟูริงานะมักใช้ในสิ่งของสำหรับเด็กที่ยังอ่านคันจิได้ไม่มากแต่สามารถเข้าใจเมื่อเขียนเป็นคำอ่านด้วยฮิรางานะได้ ทั้งนี้ เป็นเพราะเด็ก ๆ จะเรียนฮิรางานะและคาตากานะก่อนจะเริ่มเรียนคันจิ
นอกจากนี้ฟูริงานะยังใช้เขียนคำอ่านของคันจิที่ไม่ค่อยใช้กันด้วย สื่อต่าง ๆ มักใช้ฟูริงานะกับคันจิที่ไม่ได้อยู่ในรายการโจโยกันจิ
ฟูริงานะมีปรากฏในคันจิบนป้ายของสถานีรถไฟต่าง ๆ แม้ว่าคันจิเหล่านั้นจะเป็นที่รู้กันอยู่แล้ว ฟูริงานะมักใช้ในแผนที่แสดงชื่อของสถานที่ที่ไม่ค่อยมีคนรู้จัก
การใช้งาน > ชื่อ

ชาวญี่ปุ่นเขียนชื่อด้วยคันจิ แต่คันจิบางตัวก็มีวิธีอ่านได้หลายวิธี ดังนั้นจึงมีการใช้ฟูริงานะเพื่อระบุการอ่านที่ถูกต้อง เวลากรอกแบบฟอร์มต่าง ๆ ที่เป็นทางการ จะมีช่องให้ใส่ชื่อและช่องให้ใส่ฟูริงานะเสมอ
การใช้งาน > การเรียนภาษา

หนังสือเรียนภาษาญี่ปุ่นสำหรับชาวต่างชาติมักจะใช้ฟูริงานะบอกคำอ่านของคันจิ
หนังสือเรียนภาษาต่างประเทศของชาวญี่ปุ่นก็ใช้ฟูริงานะด้วยเช่นกัน เช่น ใช้ฟูริงานะบอกคำอ่านของอักษรฮันกึลในภาษาเกาหลี